Գլեբ Գլեբով

**Գլեբ Պավլովիչ Գլեբով** (իսկական ազգանունը՝ Սորոկին, , ), թատրոնի և կինոյի բելառուս դերասան։ ԽՍՀՄ ժողովրդական արտիստ (1948 թվական)։ Լավագույն դերակատարումներն են Հարպագոնը (Մոլիերի «Ագահը»), Տուլյագան (Կրապիվայի «Ով վերջն է ծիծաղում», ԽՍՀՄ պետական մրցանակ, 1941 թվական), Կրոպլյան (Մովզոն, «Կոնստանտին Զասլոնով», ԽՍՀՄ պետական մրցանակ, 1948 թվական), Գորոշկան (Մակայոնոկի «Ներեցե՛ք, խնդրեմ») և այլն։ Գլեբովի ստեղծագործությանը բնորոշ է հոգեբանական խորությունը, բնականությունը, նուրբ հումորը։

## Կենսագրություն

[մինի|Նկարիչ՝ [Վալենտին Վոլկով, Բելառուսական թատրոնի գործիչներ Գլեբ Գլեբովի, Օսկար Մարքսի, Վլադիմիր Վլադոմիրսկու, խմբային դիմանկարը, 1959 թվական]]
Ծնվել է 1899 թվականի ապրիլի 29-ին (մայիսի 11) Վոզնեսենսկում (ներկայում՝ Ուկրաինայի Նիկոլաևի մարզում) (այլ աղբյուրների համաձայն՝ Վոսկրեսենսկում, ներկայում՝ Մոսկվայի մարզ), երկաթուղային աշխատողի ընտանիքում։

1920 թվականին ավարտել է Բենդերիի արական գիմնազիան։ 1920-1921 թվականներին սովորել է Օդեսայի պոլիտեխնիկական ինստիտուտում։

1921-1923 թվականներին եղել է Օդեսայի ռուսական դրամատիկական կոլեկտիվի արտիստ (ներկայում՝ Օդեսայի ակադեմիական ռուսական դրամատիկական թատրոն), 1924-1925 թվականներին՝ Ռուսական դրամայի Նիկոլաևյան թատրոնի (ներկայում՝ Նիկոլաևյան ակադեմիական գեղարվեստական ռուսական դրամատիկական թատրոն), 1925-1926 թվականներին՝ Վզնեսենսկու ռուսական դրամատիկական թատրոնի դերասան։

1926 թվականից եղել է Բելառուսական առաջին դրամատիկական թատրոնի դերասան (ներկայում՝ Յանկա Կուպալայի անվան ազգային ակադեմիական թատրոն, 1941-1947 թվականներին՝ գեղարվեստական ղեկավար)։

1943 թվականին ղեկավարել է թատրոնի ռազմաճակատային բրիգադը։

Աշխատել է ռադիոյում։

Եղել է ԽՍՀՄ Գերագույն Խորհրդի 6-րդ գումարման պատգամավոր (1962-1966)։

Գլեբ Գլեբովը մահացել է 1967 թվականի մարտի 3-ին Մինսկում։ Թաղվել է Արևելյան գերեզմանատանը։

## Մրցանակներ և կոչումներ

* Բելառուսական ԽՍՀ ժողովրդական արտիստ (1940)
* ԽՍՀՄ ժողովրդական արտիստ (1948)
* Ստալինյան երկրորդ աստիճանի մրցանակ (1941) – թատերական և դրամատիկական արվեստի ոլորտում մեծ նվաճումների համար
* Ստալինյան երկրորդ աստիճանի մրցանակ (1948) – *Կրոպլյայի* դերը խաղալու համար Արկադի Մովզոնի «Կոնստանտին Զասլոնով» պիեսում
* Լենինի երկու շքանշաններ (1940, 1955)
* Աշխատանքային կարմիր դրոշի երկու շքանշաններ (1944, 1948)
* «1941-1945 թվականների Հայրենական մեծ պատերազմում անձնվեր աշխատանքի համար» մեդալ (1945)

## Թատերական աշխատանքներ

** 1932 – «Հայրենիք», Կուզմա Չորնի - *Նեմիրա*
** 1937 – «Ագահը», Մոլիեր - *Հարպագոն*
** 1938 – «Պարտիզաններ», Կոնդրատ Կրապիվա - *Հալիմոն*
** 1939 – «Գայլի մահը», Էդուարդ Սամույլյոնոկ - *Խարկևիչ*
** 1939 – «Ով վերջն է ծիծաղում», Կոնդրատ Կրապիվա - *Տուլյագա*
** 1944 – «Պավլինկա», Յանկա Կուպալա - *Պուստարևիչ*
** 1947 – «Կոնստանտին Զասլոնով», Արկադի Մովզոն - *Կրոպլյա*
** 1950 – «Բռնչենու պուրակ», Ալեքսանդր Կոռնեյչուկ - *Ռոմանյուկ*
** 1954 – «Ներեցե՛ք, խնդրեմ», Անդրեյ Մակայոնոկ - *Գորոշկա*
** 1959 – «Որպեսզի մարդիկ չվշտանան», Անդրեյ Մակայոնոկ – *Սամոսեև*
** «Հրաշալի խաբեությունների օր», Ռիչարդ Բրինսլի Շերիդան - *Մենդոզա*

## Ֆիլմագրություն
 
* 1949 – Կոնստանտին Զասլոնով – *Անտոն Պետրովիչ Կրոպլյա*
* 1952 – Պավլինկա (հեռուստաներկայացում) – *Պուստարևիչ*
* 1953 – Երգում են արտույտները – *Սիմոն Վերաս*
* 1954 – Ո՞վ է ծիծաղում վերջինը – *Նիկիտա Տուլյագա*
* 1955 – Կանաչ կրակներ – *Կալինա*
* 1955 – Նեստերկա – *հնահավաք*
* 1955 – Ցանում էին աղջիկները վուշ – *ագրոնոմ*
* 1956 – Միկոլկա շոգեքարշ – *քաղաքագլուխ*
* 1957 – Մեր հարևանները – *Իվան Կոնդրատևիչ Շպակովսկի*
* 1957 – Պոլեսիական լեգենդ – *պան Անտոնի*
* 1959 – Մարդիկ կամրջի վրա – *Պետր Սավելևիչ Պարոմով*
* 1959 – Ինչպես գժտվեց Իվան Իվանիչն Իվան Նիկիֆորովիչի հետ – *դատավոր Դեմյան Դեմյանովիչ*
* 1959 – Խիստ կինը – *Սպիրիդոն Ժիլինկա*
* 1960 – Հաց և վարդեր – *Ֆերապոնտ Տիունով*
* 1960 – Առաջին փորձությունները – *ատենադպիր*
* 1962 – Կրտսեր որդու փողոցը – *ընդհատակյա գործիչ*
* 1963 – Մի՛ լացիր, Ալյոնկա (կարճամետրաժ)
* 1964 – Մոսկվա-Ջենովա – *նեպման*
* 1964 – Մենակություն – *Ֆրոլ Բաև*
* 1966 – Արևելյան միջանցք – *ընդհատակային Զյազյուլյա*
* 1967 – Հիշենք այս օրը – *մորուքավոր գյուղացի*

## Ծանոթագրություններ

## Գրականություն
* Дуніна С., Г. П. Глебов. — М.; Л., 1949․
* Стэльмах У. М., Народны артыст СССР Г. П. Глебаў. — Мн., 1954․
* Красінскі А. В., Беларускія акцёры ў кіно. — Мн., 1973․

## Արտաքին հղումներ
* Գլեբ Գլեբովը kino-teatr.ru կայքում

Կատեգորիա:Բելառուս դերասաններ
Կատեգորիա:ԽՍՀՄ ժողովրդական արտիստներ
Կատեգորիա:Լենինի շքանշանի ասպետներ
Կատեգորիա:20-րդ դարի դերասաններ
Կատեգորիա:Ստալինյան մրցանակի դափնեկիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Խորհրդային դերասաններ
Կատեգորիա:ԽՍՀՄ ԳԽ 6-րդ գումարման պատգամավորներ
Կատեգորիա:Ուկրաինացի դերասաններ
Կատեգորիա:Բելառուսի քաղաքական գործիչներ